като тегла, които, умножени по стойността на пасивите или собствените средства, определят размера на съответното налично стабилно финансиране. Приложимите коефициенти се посочват в десетични числа (т.е. 1,00 за приложимо тегло от 100 процента или 0,50 за приложимо тегло от 50 процента). Приложимите коефициенти могат да отразяват елементи, които подлежат на преценката на дадено дружество и на националните власти, но и не само такива елементи.
 0070
 Налично стабилно финансиране
 Институциите докладват в колона 0070 размера на наличното стабилно финансиране, изчислено в съответствие с член 428ай от РКИ.
 То се изчислява по следната формула:
 c 0070 = SUM{(c 0010 * c 0050), (c 0020 * c 0060)}.
 3. Указания за определени редове
 Ред
 Препратки към правни норми и указания
 0010
 2. НАЛИЧНО СТАБИЛНО ФИНАНСИРАНЕ
 Шеста част, дял IV, глава 6 от РКИ
 0020
 2.1. НСФ от капиталови елементи и инструменти
 Базов собствен капитал от първи ред
 Член 428ап, буква а) от РКИ Елементите на базовия собствен капитал от първи ред преди прилагането на пруденциални филтри, приспадания, освобождавания или алтернативни решения, предвидени в членове 32—36, 48, 49 и 79 от РКИ.
 Допълнителен капитал от първи ред
 Член 428ап, буква б) от РКИ Елементите на допълнителния капитал от първи ред преди прилагането на приспаданията и освобождаванията, предвидени в членове 56 и 79 от РКИ.
 Капитал от втори ред
 Член 428ап, буква в) от РКИ Елементите на капитала от втори ред преди прилагането на приспаданията и освобождаванията, предвидени в членове 66 и 79 от РКИ.
 Други капиталови инструменти
 Член 428ап, буква г) и член 428ал, параграф 3, буква г) от РКИ Другите капиталови инструменти, които не фигурират в нито една от горепосочените категории.
 0030
 2.2. НСФ от депозити на дребно
 Институциите докладват следното:
 —
 облигациите и другите емитирани дългови ценни книжа, които се продават изключително на пазара на дребно и се държат по сметка на дребно. Тези облигации на дребно се докладват и в съответната категория влогове на дребно като „стабилни влогове на дребно“ или „други влогове на дребно“ съответно в позиции 2.2.1. и 2.2.2.; вж. член 428ай, параграф 2;
 —
 влоговете на дребно с падеж не по-рано от една година, които могат да бъдат изтеглени предварително преди една година след плащането на такса, която е оценена като съществена в съответствие с член 25, параграф 4 от Делегиран регламент (ЕС) 2015/61: в съответната категория влогове на дребно като „стабилни влогове на дребно“ или „други влогове на дребно“ съответно в позиции 2.2.1. и 2.2.2.; вж. член 428ак, параграф 3 от РКИ.
 Тази позиция включва както необезпечените, така и обезпечените пасиви.
 0040
 2.2.1. Стабилни влогове на дребно
 Член 428ао от РКИ
 Институциите докладват тази част от влоговете на дребно, която е обхваната от схема за гарантиране на депозитите съгласно Директива 94/19/ЕО или Директива 2014/49/ЕС, или от равностойна схема за гарантиране на депозитите в трета държава, и която е част от установено взаимоотношение, поради което е много малко вероятно да бъде изтеглена, или е държана по разплащателна сметка — както тези обстоятелства са посочени в член 24, съответно параграфи 2 и 3 от Делегиран регламент (ЕС) 2015/61 на